**Zmluva č. /2014/LMU**

**o užívaní poľovného revíru BUKOVEC, uznaného rozhodnutím Okresného úradu v Snine, OPPaL pod č. OPPaLH-99/43149-Re zo dňa 10.01.2000 uzatvorená v zmysle § 13 a násl. zákona 274/2009 Z. z. o poľovníctve a o zmene a doplnení niektorých zákonov**

**v znení neskorších predpisov**

**Článok I.**

**Zmluvné strany**

Vlastníci poľovných pozemkov spoločného poľovného revíru „**BUKOVEC**“, ktorí sú uvedení v prílohe č. 1 tejto zmluvy.

a

Užívateľ:

 Názov:

 Sídlo:

 IČO:

 Číslo účtu:

 Ban.spojenie:

 v zastúpení:

 uzatvárajú túto zmluvu o užívaní poľovného revíru v zmysle ustanovení § 13a násl. zákona č. 274/2009 Z. z. o poľovníctve a o zmene a doplnení niektorých zákonov v znení neskorších predpisov (ďalej len „zákon o poľovníctve“) za nasledujúcich podmienok.

**Článok II.**

**Predmet zmluvy**

1. Predmetom tejto zmluvy je postúpenie užívania poľovného revíru „BUKOVEC“ uznaného Obvodným úradom v Snine, OPPaLH, rozhodnutím č. OPPaLH-99/43149-Re zo dňa 10.1.2000 (ďalej len „revír“).
2. Táto zmluva sa uzatvára na základe § 13a/ zákona 274/2009 Z. z. o poľovníctve, kde Lesopoľnohospodársky majetok Ulič, štátny podnik má v správe dvojtretinovú výmeru poľovných pozemkov.
3. Celková výmera poľovných pozemkov začlenených do revíru je 2 417 ha.
4. Revír v rámci poľovníckej rajonizácie Slovenskej republiky patrí do poľovnej oblasti J-XXIV Poloninské Karpaty, kde hlavným druhom je zver jelenia, vedľajšou zverou je srnčia a diviačia.

**Článok III.**

**Doba nájmu a ukončenie nájmu**

1. Podľa § 14, ods. 2 zákona o poľovníctve sa zmluva uzatvára na 15 rokov odo dňa jej podpísania zmluvnými stranami a účinnosť nadobúda dňom jej zaevidovania na príslušnom Okresnom úrade, pozemkový a lesný odbor.
2. Podľa § 17, ods. 1 zákona o poľovníctve zmluva zaniká:
3. uplynutím doby, na ktorú bola zmluva uzatvorená;
4. zánikom poľovného revíru;
5. zánikom osoby (§13 zákona o poľovníctve);
6. dohodou zmluvných strán v písomnej forme podpísanou zmluvnými stranami ;
7. rozhodnutím súdu;
8. výpoveďou z dôvodu nedodržania podmienok zmluvy (užívateľom PR);
9. ukončenie členstva užívateľa poľovného revíru v komore (SPK);
10. rozhodnutím orgánu štátnej správy na úseku poľovníctva pri neplnení povinností podľa § 26 o poľovníctve po predchádzajúcej výzve na odstránenie nedostatkov.
11. Zánik zmluvy je vlastník poľovného revíru povinný nahlásiť príslušnému Okresný úrad, pozemkový a lesný odbor do 5 pracovných dní odo dňa jej zániku.

**Článok IV.**

**Náhrada za užívanie poľovného revíru**

1. Výška náhrady za postúpenie poľovného revíru „BUKOVEC“ je **....... €/1 ha/1 rok** užívania poľovného revíru.
2. Náhradu poukáže užívateľ prevodom finančných prostriedkov na účet jednotlivých vlastníkov (správcov) spravidla do 15.02. príslušného roku. Kaucia zložená užívateľom bude započítaná na zaplatenie náhrady za užívanie poľovného revíru za prvý rok platnosti zmluvy pre Lesopoľnohospodársky majetok Ulič, štátny podnik. V prípade, že výška kaucie bude vyššia ako náhrada za prvý rok účinnosti tejto zmluvy, kaucia sa započíta na pohľadávku na zaplatenie náhrady za ďalší rok.
3. Pri náhrade za užívanie poľovného revíru do 10.00 € za rok pre jedného vlastníka bude zo strany užívateľa prevedená úhrada jednorazovo za celú dobu nájmu podľa článku III., ods. 1 tejto zmluvy.
4. Účastníci zmluvy sa dohodli, že v prípade zmeny bonity jednotlivých druhov zveri bude výška náhrady za užívanie poľovného revíru upravená v súlade so zákonom o poľovníctve.
5. Užívateľ berie na vedomie, že vlastník môže počnúc rokom 2015 každoročne upraviť výšku náhrady za užívanie o infláciu vyhlásenú štatistickým úradom SR. K úprave dôjde vždy k 31.01. príslušného roka.
6. Výška náhrady pre prvý rok platnosti tejto zmluvy sa určí ako alikvotný podiel z ročnej náhrady počítaný odo dňa začiatku (v prvom roku platnosti zmluvy) a konca (v poslednom roku platnosti zmluvy) účinnosti tejto zmluvy.
7. Pokiaľ počas trvania zmluvy o užívaní poľovného revíru preukáže v tejto zmluve neuvedený vlastník, resp. správca poľovných pozemkov svoje oprávnené nároky na vyplatenie náhrady za užívanie poľovných pozemkov, nájomca sa zaväzuje ich uhradiť.
8. Pre prípad omeškania s platením náhrady sa zmluvné strany dohodli na zmluvnej pokute vo výške 0,05 % z dlžnej sumy za každý deň omeškania.

**Článok V.**

**Škody spôsobené zverou na poľnohospodárskych a lesných kultúrach,**

**výkonom práva poľovníctva a škody spôsobené na poľovnej zveri**

1. Podľa § 69, ods. 1 Zákona o poľovníctve užívateľ poľovného revíru zodpovedá za škodu spôsobenú nesprávnym užívaním poľovného revíru. Za nesprávne užívanie poľovného revíru na účely tohto zákona sa považuje poľovnícke hospodárenie, ktoré je v rozpore s § 26, ods. 1, písm. a, c, d, f, h, i , l a m.
2. Podľa § 25, písm. f/ zákona o poľovníctve je užívateľ poľovných pozemkov povinný uhradiť užívateľovi poľovného revíru škody spôsobené na zveri obhospodarovaním poľovného pozemku spôsobom, ktorý je v rozpore s týmto zákonom alebo všeobecne záväznými predpismi alebo predpismi upravujúcimi používanie ochranných prostriedkov proti rastlinným alebo živočíšnym škodcom.
3. Užívateľ poľovného revíru sa zaväzuje, že bude nápomocný pri plašení zveri počas zberu poľnohospodárskych plodín na TTP po vyzvaní užívateľom poľnohospodárskej pôdy.
4. Užívateľ poľovného revíru sa zaväzuje vykonávať opatrenia na zabraňovanie vzniku škôd, spôsobených zverou a za týmto účelom aktívne spolupracovať s užívateľmi poľnohospodárskych a lesných pozemkov v hraniciach poľovného revíru.

**Článok VI.**

**Dohodnuté podmienky užívania poľovného revíru**

1. Užívateľ je oprávnený v súlade s príslušnými právnymi predpismi vchádzať s motorovými vozidlami na poľovné pozemky, poľné a lesné cesty, pritom však nesmie spôsobovať škody. Poľovnícki hostia sú oprávnení vstupovať na poľovné pozemky a vykonávať na nich činnosť v súlade so zákonom o poľovníctve a ďalšími dotknutými právnymi predpismi.
2. Užívateľ nie je oprávnený postúpiť inému užívanie poľovného revíru ani jeho časti. Lov zveri poľovníckym hosťom sa nepovažuje za postúpenie užívania poľovného revíru.
3. Užívateľ pre účely práva poľovníctva smie zriaďovať na poľovných pozemkoch drobné poľovnícke zariadenia (posedy, krmoviská, soliská) len po vydaní písomného súhlasu dotknutého vlastníka poľovného pozemku.

**Článok VII.**

**Spoločné a záverečné ustanovenia**

1. Akékoľvek zmeny alebo doplnky týkajúce sa obsahu zmluvného vzťahu, možno vykonať len písomnými dodatkami podpísanými zmluvnými stranami, ktoré budú následne v zmysle § 16, ods. 3 zákona o poľovníctve v písomnej forme odovzdané príslušnému Okresnému úradu, pozemkový a lesný odbor.
2. Na v zmluve neupravené podmienky užívania poľovného revíru sa primerane použijú príslušné ustanovenia Občianskeho zákonníka alebo zákona o poľovníctve.
3. Zmluvné strany vyhlasujú, že sa riadne oboznámili s obsahom zmluvy a k jej zneniu nemajú žiadne ďalšie pripomienky, podmienky, ani návrhy na jej doplnenie. Prehlasujú, že zmluvu uzatvorili slobodne, vážne a určito a nie pod nátlakom za nápadne nevýhodných podmienok. Zmluve porozumeli a na znak súhlasu s jej obsahom ju potvrdili svojimi podpismi.
4. Užívateľ je povinný predložiť zmluvu na zaevidovanie a navrhnúť poľovného hospodára na príslušný OÚ, PaL odbor do 15 dní odo dňa doručenia zmluvy podpísanej splnomocneným zástupcom vlastníkov.
5. Táto zmluva sa vyhotovuje v 6-rovnopisoch, z ktorých po ich zaevidovaní obdržia zmluvné strany po 1 exemplári a vyhlasovateľ verejnej obchodnej súťaže obdrží 2 exempláre. Jeden exemplár ostáva na príslušnom OÚ, PL odbor.
6. Zmluva po podpísaní oboma zmluvnými stranami je platná a účinná dňom nasledujúcim po dní jej zverejnenia v centrálnom registri zmlúv.
7. Zmluvné strany výslovne súhlasia so zverejnením zmluvy v jej plnom rozsahu vrátene príloh a dodatkov v centrálnom registri zmlúv vedenom na úrade vlády SR.

V Uliči, dňa ..........................

Lesopoľnohospodársky majetok Ulič, Užívateľ poľovného revíru

štátny podnik

........................................................ ........................................................

Okresný úrad, pozemkový a lesný odbor:......................................................................................... zaevidoval túto zmluvu o užívaní poľovného revíru „BUKOVEC“ dňa ................................... pod číslom ................................................

V .......................... dňa .........................

 ........................................

 Okresný úrad Humenné

 pozemkový a lesný odbor

 Príloha č.1

Vlastníci resp. spravcovia poľovných pozemkov PR „ Bukovec „:

1. Lesopoľnohospodársky majetok Ulič, štátny podnik, 067 67 Ulič
2. Slovenský pozemkový fond, Búdková 36, 817 15 Bratislava
3. Greckokatolické arcibiskupstvo Prešov, Hlavná 1, 08001 Prešov
4. Farnosť Topoľa
5. Pozemkové spoločenstvo Príslop